text:
94/2008. (HK 18.) HM utasítása a 2009. május 24–28. között megrendezésre kerülő repülőbázis- és katonai létesítmény-látogatás, valamint főbb fegyver- és harci technikai rendszerek új típusainak bemutatójáról.
A honvédelemről és a Magyar Honvédségről szóló
2004. évi CV. törvény 52. §-ának (1) bekezdés f) pontja
alapján – figyelemmel az EBESZ Bizalom- és Biztonságerősítő Intézkedésekkel Foglalkozó Tárgyalások 1999. évi
Bécsi Dokumentumának (a továbbiakban: Dokumentum)
előírásaira – a repülőbázis- és a katonai létesítmény-látogatás, valamint a főbb fegyver- és harci technikai rendszerek új típusainak bemutatója (a továbbiakban együtt: Rendezvény) előkészítéséről és végrehajtásáról az alábbi
utasítást adom ki: Általános rendelkezések 1. § Az utasítás hatálya a Honvédelmi Minisztériumra (a továbbiakban: HM) és a miniszter alárendeltségébe és közvetlen irányítása alá tartozó szervezetekre, valamint a Magyar Honvédség (a továbbiakban: MH) katonai szervezeteinek a Rendezvény végrehajtásában érintett személyi állományára terjed ki.
2. § (1) A Rendezvény célja a Magyar Köztársaság politikai
kötelezettségvállalásának teljesítése. A Rendezvény üzeneteként a Magyar Köztársaság honvédelmének stabilitását, a haderő-átalakítás során bekövetkezett változásokat és elért eredményeinket, valamint a katonák hozzáértését és felkészültségét kell a résztvevők felé kommunikálni.
(2) A repülőbázis-látogatás során lehetőséget kell biztosítani a Dokumentum végrehajtásában érintett államok
(a továbbiakban: a részt vevő Államok) képviselőinek,
hogy ismereteket kapjanak a repülőbázis napi tevékenységéről, megtekintsék a feladatok végrehajtásához szükséges előkészületeket, és részletes tájékoztatást kapjanak a
repülőbázisról, valamint az ott folyó tevékenységről.
(3) A katonai létesítmény-látogatás során lehetőséget
kell biztosítani a részt vevő Államok képviselőinek, hogy
megtekintsék az adott katonai létesítmény napi tevékenységét, információt kapjanak az alakulat kiképzési tevékenységéről és megfigyelhessék azt.
(4) A főbb fegyver- és harci technikai rendszerek új típusainak bemutatója során lehetőséget kell biztosítani a
részt vevő Államok képviselőinek arra, hogy megtekintsék
az MH szervezeteinél újonnan rendszerbe állított – más országok hadrendjében nem rendszeresített – technikai eszközöket (BTR-80 SKJ, BTR-80 VSFJ, BTR-80 MVJ),
megismerjék technikai adataikat és működés közben átfogó képet kapjanak az eszközök képességeiről.
(5) A Rendezvény keretében – kötelezettségeinek teljesítésén túl – a Magyar Köztársaság befogadó segítséget
nyújt a zágrábi székhelyű Biztonsági Együttműködési
Központ (Centre for Security Co-operation, a továbbiakban: RACVIAC) által szervezett, a Dokumentum előírásainak megismertetését célzó szaktanfolyam gyakorlati fázisának végrehajtásában.
A Rendezvény ideje, helye 3. § A Rendezvény 2009. május 24–28. között kerül megrendezésre, annak előkészítését és lebonyolítását az alábbi
ütemterv szerint kell végrehajtani:
a) A Rendezvény kezdete, látogatók fogadása: 2009.
május 24–25.
b) A repülőbázis-látogatás időpontja: 2009. május
25–26. c) A katonai létesítmény-látogatás időpontja, valamint a
főbb fegyver- és harci technikai rendszerek új típusainak
bemutatója: 2009. május 26–27.
4. § A Rendezvény az alábbi helyeken kerül megrendezésre:
a) A repülőbázis-látogatás helyszíne az MH 59. Szent
györgyi Dezső Repülőbázis (a továbbiakban: MH 59.
REB) Kecskemét;
b) A katonai létesítmény-látogatás helyszíne az MH
Központi Kiképző Bázis (a továbbiakban: MH KKB),
Szentendre;
c) A főbb fegyver- és harci technikai rendszerek új típus
bemutatójának helyszíne az MH KKB csobánkai gyakorlótere.
5. § (1) A Rendezvény előkészítésére, lebonyolítására, valamint a szükséges feladatok meghatározására és azok végrehajtásának koordinálására Szervező Bizottság (a továbbiakban: Bizottság) alakul.
(2) A Bizottság társelnökei: a HM védelempolitikai
szakállamtitkár (a továbbiakban: HM VPSZÁT) és a HM
Honvéd Vezérkar főnök helyettes (a továbbiakban: HM
HVKFh).
(3) A Bizottság tevékenységének koordinálásáért az
MH Műveleti Központ (a továbbiakban: MH MK) parancsnoka a felelős.
(4) A Bizottság munkájában az MK Katonai Biztonsági
Hivatal, a HM Védelempolitikai Főosztály (a továbbiakban: HM VPF), a HM Vezérkari Titkárság (a továbbiakban: HM VKT), a HM Védelmi Tervezési Főosztály (a továbbiakban: HM VTF), a HM Informatikai és Információvédelmi Főosztály, a HM Védelemgazdasági Főosztály
(a továbbiakban: HM VGF), a HM Kommunikációs és Toborzó Főosztály (a továbbiakban: HM KTF), a HM Fejlesztési és Logisztikai Ügynökség (a továbbiakban: HM
FLÜ), a honvédelmi miniszter által kijelölt gazdasági társaság, a RACVIAC, valamint a HM HVKFh által kijelölt,
a Rendezvény előkészítésében és végrehajtásában érintett
szervezetek parancsnokai vagy kijelölt képviselőik vesznek részt.
(5) A Bizottságba igény esetén az alábbi szervezetek delegálnak képviselőt: az MK Katonai Felderítő Hivatal, a HM
Tervezési és Koordinációs Főosztály, a HM Nemzetközi
Együttműködési Főosztály, a HM Hadműveleti és Kiképzési
Főosztály, a HM Közgazdasági és Pénzügyi Ügynökség, valamint az MK EBESZ Misszió Katonai Képviselet.
6. § A Rendezvény előkészítése és végrehajtása (1) A Rendezvény előkészítését és végrehajtását a Bizottság társelnökei felügyelik.
(2) A HM VPF elkészíti a Magyar Köztársaság Nemzeti
Katonai Stratégiájára vonatkozó tájékoztatót, felkészül
annak megtartására, részt vesz a feladatok végrehajtásában.
(3) A HM FLÜ felelős a Rendezvény logisztikai biztosításáért. Megszervezi a Rendezvényen résztvevők elszállásolását, szállítását, étkeztetését, kulturális programjukat.
Logisztikai (pénzügyi) biztosítási tervet készít a Rendezvény lebonyolításához, javaslatot tesz az ajándéktárgyak
típusára és mennyiségére, megszervezi a szükséges nyomdai munkálatokat, részt vesz a feladatok végrehajtásában.
A logisztikai (pénzügyi) biztosítási tervet 2009. március
31-ig megküldi az MH MK részére.
(4) A HM KTF felelős az országos és a katonai média
képviselőinek tájékoztatásáért a Rendezvényről. Elkészíti
a Rendezvény kommunikációs tervét, és azt 2009. március
31-ig megküldi az MH MK részére.
(5) Felkérem a HM CURRUS Zrt.-t az MH-nál újonnan
rendszerbe állított új technikai eszközök biztosítására, a
bemutatóhoz szükséges dokumentáció elkészítésére, valamint – az MH ÖHP-val, az MH KKB-val és az MH HEKkel együttműködve – az eszközök statikus bemutatására.
(6) A HM HVKF alárendeltségébe tartozó, a Rendezvény előkészítésében és végrehajtásában érintett katonai
szervezetek felkészítésének, az MH szervezeteinél újonnan rendszerbe állított eszközök bemutatásának, valamint
a Rendezvény egészségügyi és rendészeti biztosításának
rendjét a HM HVKF külön parancsban szabályozza.
7. § (1) A lebonyolításban érintett szervezetek kidolgozzák
a Rendezvény lebonyolításához kapcsolódó erőforrás- és
költségszükségleti, valamint kiadási igényterveiket, és
azokat 2008. október 30-ig megküldik a HM VTF részére.
A szakterületi igényeket feldolgozva, a HM VTF a feladat
összesített igénytervét 2008. november 21-ig felterjeszti a
HM védelemi tervezési és infrastrukturális szakállamtitkár
útján a honvédelmi miniszter részére.
(2) A feladatok végrehajtását az MH 2009. (2010.,
2011., 2012.) évekre jóváhagyott rövidtávú tervében szereplő kereteken belül kell megtervezni. Többletforrásokkal járó feladatok felmerülése esetén a tervektől való eltérést tételesen indokolni szükséges. A felülvizsgált többletigények figyelembe vételére, finanszírozására a HM VTF
tesz javaslatot.
(3) A Rendezvény előkészítésében, végrehajtásában
érintett szervezetek a jelen utasításban meghatározott feladatok ismeretében, előzetes elgondolások alapján a 2009.
évi kiképzési és feladatterveikben szerepeltetik a Rendezvényt, és azok a 2009–2012. évi költségvetés-tervezés időszakában a felterjesztésre kerülő költségvetési tervekben
is megjelennek.
8. § A Rendezvény végrehajtására vonatkozó átfogó levezetési tervet a Bizottság társelnökei hagyják jóvá.
Záró rendelkezés 9. § Ez az utasítás 2008. november 1-jén lép hatályba, és
2009. július 31-én hatályát veszti.
Dr. Szekeres Imre s. k.,
honvédelmi miniszter


type: legislation

jurisdiction: Hungary

text:
19/2010. (II. 19.) HM utasítása a NATO Logisztikai Kiválósági Központ (Logistic Center of Excellence) kialakítását koordináló előkészítő bizottság és előkészítő munkacsoport megalakításáról.
A honvédelemről és a Magyar Honvédségről szóló 2004. évi CV. törvény 52. § (1) bekezdés f) pontja alapján, figyelemmel a NATO
Átalakítási Parancsnoksággal (Allied Command Transformation, a továbbiakban: ACT) történt szakmai egyeztetésekre, a NATO
transzformációs tevékenységének támogatása céljából, a Magyar Köztársaság és más NATO-tagországok által megalakításra, illetve
működtetésre tervezett, a NATO részéről akkreditálandó NATO Logisztikai Kiválósági Központ (a továbbiakban: Központ)
létrehozását koordináló előkészítő bizottság, valamint a Központ létrehozását előkészítő munkacsoport megalakításáról az alábbi
utasítást adom ki: Általános rendelkezések 1. § Az utasítás hatálya a Honvédelmi Minisztériumra (a továbbiakban: HM), a honvédelmi miniszter alárendeltségébe,
közvetlen, illetve fenntartói irányítása, valamint felügyelete alá tartozó szervezetekre, továbbá a Magyar Honvédség
(a továbbiakban: MH) katonai szervezeteire terjed ki. 2. § A Központ kialakításával kapcsolatos javaslatok kidolgozására, a nemzeti és nemzetközi keretek közötti egyeztetések
végzésére, valamint az ezzel összefüggő feladatok koordinálására előkészítő bizottságot hozok létre.
3. § (1) Az előkészítő bizottság megnevezése: NATO Logisztikai Kiválósági Központ előkészítő bizottsága (a továbbiakban:
előkészítő bizottság). (2) Az előkészítő bizottság rendeltetése: a kialakításra tervezett Központ létrehozása előkészületeinek koordinálása, az
ezzel összefüggő miniszteri döntések előkészítése. (3) Az előkészítő bizottság alakuló ülését az utasítás hatálybalépését követő 10 napon belül megtartja.
4. § (1) A Központ létrehozásának előkészítésére munkacsoportot hozok létre NATO Logisztikai Kiválósági Központ előkészítő
munkacsoport (a továbbiakban: munkacsoport) megnevezéssel, a HM II. objektumban történő elhelyezéssel.
(2) A munkacsoport alakuló ülését az előkészítő bizottság alakuló ülését követő 5 napon belül megtartja.
Az előkészítő bizottság és a munkacsoport összetétele 5. § (1) Az előkészítő bizottság vezetője a HM kabinetfőnöke, titkára dr. Nagy Károly miniszteri főtanácsadó.
(2) Az előkészítő bizottság tagja: a) a HM tervezési és koordinációs főosztályvezetője,
b) a HM haderő-tervezési főosztályvezetője, c) a HM védelmi tervezési főosztályvezetője,
d) a HM védelemgazdasági főosztályvezetője, e) a HM hadműveleti és kiképzési főosztályvezetője,
f) a HM személyzeti főosztályvezetője, g) a HM jogi főosztályvezetője,
h) a HM kommunikációs főosztályvezetője, i) a HM informatikai és információvédelmi főosztályvezetője,
j) a HM védelempolitikai főosztályvezetője, k) a HM Vezérkari Titkárság titkárságvezetője,
l) az MH Dr. Radó György Honvéd Egészségügyi Központ parancsnoka,
m) a HM Közgazdasági és Pénzügyi Ügynökség vezérigazgatója,
n) a HM Fejlesztési és Logisztikai Ügynökség vezérigazgatója,
o) a HM Infrastrukturális Ügynökség vezérigazgatója, p) az MH Összhaderőnemi Parancsnokság parancsnoka,
q) az MK Katonai Biztonsági Hivatal főigazgatója, r) a HM Elektronikai Logisztikai és Vagyonkezelő Zrt. vezérigazgatója,
s) az MH Támogató Dandár parancsnoka, t) a Zrínyi Miklós Nemzetvédelmi Egyetem rektora.
(3) Az előkészítő bizottság vezetője a bizottság titkárának javaslatára más szervek, szervezetek képviselőit is jogosult
meghívni a bizottság üléseire. 6. § (1) A munkacsoport vezetője dr. Nagy Károly miniszteri főtanácsadó.
(2) A munkacsoport tagjait az alábbi szervek, szervezetek delegálják:
a) HM Védelemgazdasági Főosztály, b) HM Fejlesztési és Logisztikai Ügynökség,
c) HM Közgazdasági és Pénzügyi Ügynökség, d) HM Infrastrukturális Ügynökség,
e) HM Informatikai és Információvédelmi Főosztály, f) MH Összhaderőnemi Parancsnokság.
(3) A munkacsoport állományába történő vezénylési javaslatokat a munkacsoport vezetője az érintett HM szervek,
szervezetek és MH katonai szervezetek vezetőinek egyetértésével készíti elő.
(4) A munkacsoport összetételére a munkacsoport vezetője tesz javaslatot az előkészítő bizottság vezetője részére, az
előkészítő bizottság alakuló ülésén. Az előkészítő bizottság és a munkacsoport fő feladatai
7. § Az előkészítő bizottság a) véleményezi és 2010. április 30-ig jóváhagyásra előterjeszti a Központ feladatrendszerére, szervezeti felépítésére,
a Központ létrehozásával kapcsolatos feladatok végrehajtására a munkacsoport által kidolgozott javaslatot;
b) a Központ kialakításának keretén belül biztosítja a Honvédelmi Minisztérium folyamatos együttműködését
a Központ befogadására kijelölt bázisintézménnyel, a Nemzeti Fejlesztési és Gazdasági Minisztériummal, a
Miniszterelnöki Hivatal kisebbség- és nemzetpolitikáért felelős szakállamtitkárságával, valamint a NATO illetékes
szerveivel; c) véleményezi és jóváhagyásra előterjeszti a veszprémi Pannon Egyetem és a Honvédelmi Minisztérium között a
Központ kialakítása érdekében megkötendő kétoldalú együttműködési megállapodást; d) koordinálja a NATO akkreditáció előkészítését.
8. § A munkacsoport a) az illetékes HM szervekkel, szervezetekkel, továbbá MH katonai szervezetekkel együttműködve 2010. április 15.
napjáig kidolgozza a Központ feladatrendszerét, szervezeti felépítését, a Központ létrehozásával kapcsolatos
feladatok végrehajtásának ütemezését; b) az előkészítő bizottságnak a Központ létrehozására és működésére meghozott döntéseinek megfelelően
kidolgozza a Központ működése megkezdésének személyi és tárgyi feltételeit és javaslatot tesz azok
biztosítására; c) előkészíti a Központ kialakítása érdekében a veszprémi Pannon Egyetem és a Honvédelmi Minisztérium között
megkötendő kétoldalú együttműködési megállapodást; d) a Központ megalakítása érdekében együttműködik az ACT, valamint más NATO-szervezetek szerveivel, a NATO és
partnerországok illetékes szervezeteivel; e) megteremti a NATO akkreditációhoz szükséges szervezeti és működési feltételeket;
f) végrehajtja az előkészítő bizottság által a munkacsoport számára meghatározott feladatokat.
Az előkészítő bizottság és a munkacsoport működése 9. § (1) Az előkészítő bizottság üléseit havonta tartja. A bizottság vezetőjének döntése alapján, szükség esetén soron kívül is
összehívható. (2) Az előkészítő bizottság a tevékenységi körébe tartozó feladatok végrehajtására feladat- és ütemtervet készít, amelyet
jóváhagyásra a HM Honvéd Vezérkar főnökének egyidejű tájékoztatása mellett terjeszt fel megalakulásától számított
15 napon belül a honvédelmi miniszter részére. (3) Az előkészítő bizottság vezetője a bizottság munkájáról, a következő időszak tervezett feladatairól, illetve a döntést
igénylő kérdésekről havonta írásos jelentést terjeszt fel a HM Honvéd Vezérkar főnökének egyidejű tájékoztatása
mellett a honvédelmi miniszter részére. 10. § (1) A munkacsoport az előkészítő bizottság döntései alapján végzi munkáját.
(2) A munkacsoport vezetője a munkacsoport munkájáról, a kijelölt feladatok elvégzéséről havonta írásos jelentést
terjeszt fel az előkészítő bizottság vezetőjének. Záró rendelkezés
11. § Ezen utasítás a közzétételét követő napon lép hatályba, és a Központ megalakulásának napján hatályát veszti.
Budapest, 2010. január 29. Dr. Szekeres Imre s. k.,
honvédelmi miniszter


text:
101/2010. (V. 7.) KE határozata rendkívüli és meghatalmazott nagykövet megbízása alóli felmentéséről.
Az Alkotmány 30/A. § (1) bekezdés c) pontjában foglalt jogkörömben, a külügyminiszter előterjesztésére Székely Árpád Gyula
rendkívüli és meghatalmazott nagykövetet – érdemei elismerése mellett – felmentem a Magyar Köztársaság moszkvai
nagykövetségének vezetésére, valamint a Magyar Köztársaság Üzbég Köztársaságban és az Örmény Köztársaságban kapott
megbízása alól. Budapest, 2008. október 2. Sólyom László s. k.,
köztársasági elnök


text:
204/2012. (VIII. 2.) KE határozata magyarországi rendkívüli és meghatalmazott nagykövet kinevezéséhez való hozzájárulásról.
Az Alaptörvény 9. cikk (4) bekezdés b) pontja alapján – a külügyminiszter előterjesztésére – hozzájárulok Paul Robert Tiendrebeogo
rendkívüli és meghatalmazott nagykövetnek Burkina Faso magyarországi rendkívüli és meghatalmazott nagykövetévé történő
kinevezéséhez, bécsi székhellyel. Budapest, 2012. július 19. Áder János s. k.,
köztársasági elnök


text:
1119/2010. (V. 13.) Korm. határozata a központi államigazgatási szervekről, valamint a Kormány tagjai és az államtitkárok jogállásáról szóló 2006. LVII. törvény 25. § (1) bekezdésében meghatározott egyes testületek működésének felülvizsgálatáról.
1. Hatályát veszti
1.1. az 1075/2003. (VII. 30.) Korm. határozatban foglaltak időarányos felülvizsgálatáról és a Balatonnal kapcsolatos további
intézkedésekről szóló 1033/2004. (IV. 19.) Korm. határozat 34. pontja,
1.2. az Európai Területi Együttműködés Tárcaközi Bizottság létrehozásáról szóló 2087/2007. (V. 23.) Korm. határozat,
1.3. a munkavédelem országos programjáról szóló 20/2001. (III. 30.) OGY határozat végrehajtásával kapcsolatos egyes
feladatokról szóló 2005/2002. (I. 11.) Korm. határozat,
1.4. a Cigányügyi Tárcaközi Bizottság létrehozásáról szóló 2058/2008. (V. 14.) Korm. határozat,
1.5. a közigazgatási informatikai feladatok kormányzati koordinációjáról szóló 1026/2007. (IV. 11.) Korm. határozat,
1.6. a Schengen Alap felhasználásához szükséges intézményi felkészülésről szóló 2303/2003. (XII. 9.) Korm. határozat,
1.7. a non-proliferációs területen működő tárcaközi bizottságok tevékenységének összehangolásáról szóló 2016/1999.
(II. 10.) Korm. határozat,
1.8. a Polgári Törvénykönyvről szóló új törvény hatálybalépéséről és végrehajtásáról szóló törvény előkészítéséről,
valamint a további jogalkotási feladatokról szóló 1131/2009. (VIII. 3.) Korm. határozat,
1.9. a Tisza-völgy árvízi biztonságának növelését, valamint az érintett térség terület- és vidékfejlesztését szolgáló program
(a Vásárhelyi-terv továbbfejlesztése) árvízvédelmi fejlesztéseinek meg valósításáról és a további feladatokról szóló
1003/2007. (I. 24.) Korm. határozat,
1.10. a Magyar Információs Társadalom Stratégiáról és annak végrehajtásáról szóló 1126/2003. (XII. 12.) Korm. határozat,
1.11. a 2006. évi tavaszi rendkívüli árvizek által okozott károk miatt szükséges újjáépítéssel kapcsolatos összefüggő
kormányzati feladatok koordinálásáért felelős kormánymegbízott feladatairól, valamint az Újjáépítési Tárcaközi
Bizottság létrehozásáról szóló 1041/2006. (IV. 14.) Korm. határozat,
1.12. a Népegészségügyi Tárcaközi Bizottságról szóló 1063/2005. (VI. 23.) Korm. határozat,
1.13. a hágai Nemzetközi Bíróság bős-nagymarosi vízlépcsőrendszerrel kapcsolatos döntéséből adódó kormányzati
feladatokról szóló 1122/2003. (XII. 11.) Korm. határozat 1. pontja,
1.14. a Magyar Információs Társadalom Stratégia készítéséről, a további feladatok ütemezéséről és tárcaközi bizottság
létrehozásáról szóló 1214/2002. (XII. 28.) Korm. határozat,
1.15. a Kereskedelmi Világszervezet (WTO) Tárcaközi Bizottság létrehozásáról szóló 1007/2002. (I. 30.) Korm. határozat,
1.16. az „Energia Központ” Energiahatékonysági, Környezetvédelmi és Energia Információs Ügynökség Kht. létrehozásáról,
valamint az 1107/1999. (X. 8.) Korm. határozat végrehajtásáról szóló 1031/2000. (IV. 7.) Korm. határozat,
1.17. az Európai Unió PHARE programja és az OECD-országok által Magyarországnak juttatott segélyek kormányzati
irányításának és koordinációjának új rendjével összefüggő egyes feladatokról szóló 1108/1997. (X. 11.) Korm.
határozat,
1.18. az Átmeneti Támogatás intézményrendszeréről, prioritásairól és tárgyalási irányelveiről szóló 2103/2004. (IV. 28.)
Korm. határozat,
1.19. a Kulturális Javak Visszaszolgáltatásának Bizottságáról szóló 1036/1993. (V. 19.) Korm. határozat,
1.20. a Civil Koordinációs Tárcaközi Bizottság létrehozásáról szóló 1007/2000. (I. 18.) Korm. határozat,
1.21. a határátkelőhelyek fejlesztésének időszerű feladatairól és a Határellenőrzési Tárcaközi Bizottság létrehozásáról szóló
2070/2008. (VI. 6.) Korm. határozat 4. pontja és 2. számú melléklete,
1.22. egyes kiemelt kormányzati projektek végrehajtását koordináló tárcaközi bizottság létrehozásáról szóló 2051/2008.
(IV. 30.) Korm. határozat,
1.23. a Határon Túli Magyarság Támogatáspolitikai Koordinációs Tárcaközi Bizottságáról szóló 2291/2005. (XII. 23.) Korm.
határozat,
1.24. a Délkelet-európai Tárcaközi Munkacsoportról szóló 2203/2006. (XI. 27.) Korm. határozat,
1.25. a terrorizmus elleni küzdelem aktuális feladatairól szóló 2112/2004. (V. 7.) Korm. határozat 3. és 4. pontja,
1.26. a Migrációs Tárcaközi Bizottság létrehozásáról szóló 2104/2004. (IV. 28.) Korm. határozat,
1.27. a Duna-Tisza közi hátság területén bekövetkezett kedvezőtlen változások hatásainak mérsékléséről szóló 2095/2004.
(IV. 27.) Korm. határozat,
1.28. az európai fegyverkorlátozási, leszerelési, valamint a nemzetközi biztonságpolitikai szerződések, megállapodások és
egyéb dokumentumok végrehajtását tervező és koordináló tárcaközi bizottságról szóló 2036/1997. (II. 12.) Korm.
határozat,
1.29. az új típusú humán influenzavírus elleni védekezéssel összefüggő kormányzati feladatok összehangolásáról szóló
1137/2009. (VIII. 14.) Korm. határozat,
1.30. a 2003–2008. közötti időszakra szóló Nemzeti Környezetvédelmi Programhoz kapcsolódó feladatokról szóló
2130/2003. (VI. 19.) Korm. határozat,
1.31. az Európai Szociális Kartával kapcsolatos egyes feladatokkal foglalkozó Tárcaközi Bizottság felállításáról szóló
1049/1991. (X. 29.) Korm. határozat,
1.32. a „Pécs Európa Kulturális Fővárosa 2010” kiemelt projekt kulturális programjainak meg valósításával és kommunikációs
tevékenységével összefüggő kormányzati tevékenység összehangolásáról szóló 1089/2009. (VI. 11.) Korm. határozat,
1.33. a DUNAFERR Dunai Vasmű Rt. és a DUNAFERR Cégcsoport privatizációjáról és a térségben jelentkező problémák
megoldásához szükséges intézkedésekről szóló 1013/2003. (III. 4.) Korm. határozat,
1.34. a Schengeni Információs Rendszer második generációjának (SIS II) meg valósításához szükséges hátralévő feladatokról
 szóló 2111/2008. (VIII. 27.) Korm. határozat,
1.35. a fejlesztéspolitika meg valósításával összefüggő egyes szervezeti kérdésekről szóló 1065/2006. (VI. 29.) Korm.
határozat,
1.36. a közúti közlekedésbiztonság javításával kapcsolatos állami feladatokról szóló 2261/2007. (XII. 29.) Korm. határozat,
1.37. a határon túli magyarságot érintő gazdaságfejlesztési és vállalkozásösztönzési feladatokról szóló 2252/2007. (XII. 23.)
Korm. határozat,
1.38. az ENSZ Éghajlatváltozási Keretegyezményben Részes Felek Konferenciájának 1997. évi harmadik ülésszakán
elfogadott Kiotói Jegyzőkönyvben meghatározott egyes feladatok végrehajtása érdekében tárcaközi bizottság
felállításáról szóló 2045/2003. (III. 27.) Korm. határozat,
1.39. a pénzmosás megakadályozásáról és a terrorizmus anyagi támogatása elleni további intézkedésekről szóló 2286/2002.
(IX. 26.) Korm. határozat,
1.40. a terrorizmus elleni küzdelemről, a pénzmosás megakadályozásáról szóló rendelkezések szigorításáról, valamint
az egyes korlátozó intézkedések elrendeléséről szóló törvényjavaslattal összefüggő feladatokról szóló 2298/2001.
(X. 19.) Korm. határozat,
1.41. a terrorizmus elleni harc európai politikájához és annak akcióterveihez történő társulásról, valamint az ezzel
összefüggő kormányzati feladatok összehangolásáról szóló 2286/2001. (X. 11.) Korm. határozat,
1.42. az Európai Csalásellenes Iroda (OLAF) és Magyarország szabályozott kapcsolatrendszere kialakítása tárgyában szóló
2255/2001. (IX. 14.) Korm. határozat,
1.43. „A közösségi cselekvés kereteinek meghatározásáról a vízügyi politika területén” tárgyú, az Európai Parlament és
a Tanács 2000/60/EK irányelvével kapcsolatos feladatok végrehajtásának megkezdéséről szóló 2094/2001. (IV. 30.)
Korm. határozat,
1.44. Fejlesztéspolitikai Koordinációs Tárcaközi Bizottság létrehozásáról szóló 2171/1999. (VII. 8.) Korm. határozat,
1.45. az ENSZ EGB Ipari Balesetek Országhatáron Túli Hatásairól szóló Egyezmény keretei között létrehozandó Ipari
Balesetmegelőzési Regionális Koordinációs Központ és a Magyar Nemzeti Központ létesítéséről szóló 2408/1995.
(XII. 20.) Korm. határozat,
1.46. az integrált folyógazdálkodás meg valósításáról szóló 2083/2003. (IV. 24.) Korm. határozat,
1.47. a munkáltatók társadalmi felelősségének erősítéséről és ezt ösztönző intézkedésekről szóló 1025/2006. (III. 23.) Korm.
határozat,
1.48. a Nemzeti Népesedési Program kidolgozásáról, a Népesedési Kormánybizottság létrehozásáról szóló 1069/2001.
(VII. 10.) Korm. határozat,
1.49. a Nemzeti Népesedési Program kidolgozásáról, a Népesedési Kormánybizottság létrehozásáról szóló 1069/2001.
(VII. 10.) Korm. határozat módosításáról szóló 1064/2003. (VII. 15.) Korm. határozat,
1.50. az európai uniós tagállami kötelezettségből fakadó segélyezési kötelezettség összehangolásával kapcsolatos
feladatokról, valamint a Nemzetközi Fejlesztési Együttműködési Kormánybizottság létrehozásáról szóló 2191/2007.
(X. 20.) Korm. határozat,
1.51. az ifjúsági turizmus fejlesztésével kapcsolatos feladatokat koordináló munkabizottság létrehozásáról szóló 1056/2001.
(VI. 20.) Korm. határozat,
1.52. az Ifjúsági Koordinációs Bizottság felállításáról szóló 1013/2010. (I. 22.) Korm. határozat,
1.53. az Időspolitikai Tárcaközi Bizottság felállításáról szóló 1096/2010. (IV. 21.) Korm. határozat,
1.54. az egy magyar vezetésű afganisztáni tartományi újjáépítési csoport létesítéséről és működésének előkészítéséről
szóló 2115/2006. (VI. 29.) Korm. határozat 2. pontja és 7. pontjában az „ , a KB döntése alapján felhasználható”
szövegrész,
1.55. a Népegészségügyi Tárcaközi Bizottságról szóló 1063/2005. (VI. 23.) Korm. határozat módosításáról szóló 1022/2006.
(III. 14.) Korm. határozat,
1.56. az Európai Szociális Karta 1988. évi Kiegészítő jegyzőkönyve, a kollektív panaszok rendszerének biztosításáról szóló
1995. évi Kiegészítő jegyzőkönyv, és a Módosított Európai Szociális Karta aláírásáról, valamint az Európai Szociális
Kartával kapcsolatos egyes feladatokkal foglalkozó Tárcaközi Bizottság felállításáról szóló 1049/1991. (X. 29.) Korm.
határozat módosításáról szóló 1028/2004. (IV. 15.) Korm. határozat,
1.57. a Magyar Információs Társadalom Stratégiáról és annak végrehajtásáról szóló 1126/2003. (XII. 12.) Korm. határozat
3. pontja és 7. pontja,
1.58. a közigazgatási szolgáltatások korszerűsítési programjáról szóló 1113/2003. (XI. 11.) Korm. határozat V. pont
5. alpontjának második mondata,
1.59. a romák társadalmi integrációját előmozdító kormányzati együttműködés irányelveiről és szervezeti kereteiről szóló
1186/2002. (XI. 5.) Korm. határozat,
1.60. az Európai Szociális Chartával kapcsolatos egyes feladatokkal foglalkozó Tárcaközi Bizottság felállításáról szóló
1049/1991. (X. 29.) Korm. határozat módosításáról szóló 1102/1999. (IX. 30.) Korm. határozat,
1.61. az Európai Szociális Kartával kapcsolatos egyes feladatokkal foglalkozó Tárcaközi Bizottság felállításáról szóló
1049/1991. (X. 29.) Korm. határozat módosításáról szóló 1154/1998. (XII. 4.) Korm. határozat,
1.62. a kormányzati munkában közreműködő tárcaközi bizottságok, bizottságok és tanácsok működésének vizsgálatáról
 szóló 1054/1995. (VI. 22.) Korm. határozat,
1.63. a magyar-OECD kapcsolatok koordinált fejlesztésére, valamint a magyar-OECD tagsági tárgyalásokra vonatkozó
kormányzati feladatok koordinálására OECD Magyar Nemzeti Bizottság létrehozásáról szóló 1101/1994. (XI. 2.) Korm.
határozat,
1.64. a központi államigazgatási szervek informatikai fejlesztéseinek koordinálásáról szóló 1039/1993. (V. 21.) Korm.
határozat,
1.65. a 2004. évi Nemzeti foglalkoztatási akciótervről szóló 2247/2004. (X. 1.) Korm. határozat,
1.66. az 1992. március 24-én, Helsinkiben aláírt Nyitott Égbolt Szerződés végrehajtásáról szóló 2043/2004. (III. 4.) Korm.
határozat 1. pontjában az „, és arról – a végrehajtással összefüggő tervezési és koordinációs feladatai ellátása
érdekében – rendszeresen tájékoztatja a 2036/1997. (II. 12.) Korm. határozattal létrehozott Fegyverzet-ellenőrzési
Tárcaközi Bizottságot” szövegrész,
1.67. az Ausztrália Csoport exportellenőrzési együttműködés új irányelveinek elfogadásáról szóló 2054/2003. (III. 27.) Korm.
határozat 2. pontjában az „a Non-proliferációs Tárcaközi Bizottságban képviselt” szövegrész,
1.68. a kézi- és könnyűfegyverek jogellenes kereskedelmével és ennek valamennyi vonatkozásával foglalkozó ENSZ
értekezleten elfogadott Cselekvési Programból és más nemzetközi dokumentumokból fakadó kötelezettségeink
teljesítésének előkészítéséről szóló 2320/2002. (X. 24.) Korm. határozat,
1.69. a társadalombiztosítás baleset-biztosítási ágának kialakításáról szóló 2084/2002. (III. 25.) Korm. határozat 2. pontjában
az „A szükséges kormányzati koordinációt a Munkavédelmi Koordinációs Tárcaközi Bizottságon keresztül kell
meg valósítani.” szövegrész,
1.70. a Magyar Köztársaság és az Európai Közösségek és annak tagállamai között, a Magyar Köztársaságnak a Fiatalok
(Ifjúság 2000–2006) közösségi akcióprogramban történő részvétele módozatainak és feltételeinek elfogadásáról szóló
Társulási Tanács határozat elfogadásáról és kihirdetéséről szóló 2217/2000. (IX. 21.) Korm. határozat,
1.71. az Európai Szociális Charta megerősítéséből és ellenőrzési mechanizmusából eredő feladatokról szóló 2246/1999.
(IX. 29.) Korm. határozat 1. és 2. pontjában az „az Európai Szociális Chartával kapcsolatos egyes feladatokkal foglalkozó
Tárcaközi Bizottság bevonásával” szövegrész,
1.72. a számítógépes iktatási rendszer kialakításának elősegítéséről szóló 2057/1998. (III. 11.) Korm. határozat,
1.73. a magyar nemzeti és állami intézményes jelképrendszer áttekintéséről, az azzal kapcsolatos javaslatok előkészítéséről
szóló 2296/2002. (X. 1.) Korm. határozat, 1.74. a délkelet-európai kormányzati stratégia végrehajtásából fakadó 2007. évi főbb feladatokról szóló 2029/2007. (II. 28.)
Korm. határozat
1.75. a Békés megyei foglalkoztatási feszültségek kezeléséről szóló 1093/2004. (IX. 29.) Korm. határozat,
1.76. a Nemzeti Ifjúsági Stratégia 2010–2011. évekre vonatkozó cselekvési tervéről szóló 1012/2010. (I. 22.) Korm. határozat
melléklet 1.1. pont c) alpontja,
1.77. a légi közlekedés fejlesztésének stratégiai feladatairól szóló 2078/2000. (IV. 14.) Korm. határozat 7. pontja.
2. Az Európai Képesítési Keretrendszerhez való csatlakozásról és az Országos Képesítési Keretrendszer létrehozásáról
 szóló 2069/2008. (VI. 6.) Korm. határozat 2. pontja helyébe a következő rendelkezés lép:
„2. A Kormány felhívja az oktatásért felelős minisztert, hogy a feladatkörrel rendelkező miniszterek, az Országos
Köznevelési Tanács, a Magyar Rektori Konferencia, a Felsőoktatási és Tudományos Tanács, az Országos
Érdekegyeztető Tanácsban képviselettel rendelkező munkaadói és munkavállalói szervezetek és az országos
gazdasági kamarák bevonásával dolgozza ki az OKKR-t.”
3. Az Európai Szociális Charta megerősítéséből és ellenőrzési mechanizmusából eredő feladatokról szóló 2246/1999.
(IX. 29.) Korm. határozat 1. pontjában az „az Európai Szociális Chartával kapcsolatos egyes feladatokkal foglalkozó
Tárcaközi Bizottság egyetértésével elkészült” szövegrész helyébe az „a” szöveg lép.
4. Ez a határozat a közzétételét köve tően megalakuló első Kormány megalakulásával egyidejűleg lép hatályba, és
a hatálybalépését követő napon hatályát veszti.
Bajnai Gordon s. k.,
miniszterelnök


text:
322/2017. (XI. 8.) Korm. rendelete Kaposvár Megyei Jogú Város területén megvalósuló napelemes erőmű létrehozására irányuló beruházással összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról.
A Kormány a  nemzetgazdasági szempontból kiemelt jelentőségű beruházások megvalósításának gyorsításáról és
egyszerűsítéséről szóló 2006.  évi LIII.  törvény 12.  § (5)  bekezdés a), d), e) és f )  pontjában kapott felhatalmazás alapján,
az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. § (1) A  Kormány nemzetgazdasági szempontból kiemelt jelentőségű üggyé nyilvánítja a  Kaposvár Megyei Jogú Város
területén megvalósuló napelemes erőmű létrehozására irányuló, az ingatlan-nyilvántartás szerint Kaposvár 0293/1,
0293/4, 0305/4, 0305/5, 0306/2, 0307/1, 0315/4, 0322/4 helyrajzi számú, illetve az ezen ingatlanokból telekalakítási
eljárások jogerős befejezését követően kialakított ingatlanokon megvalósuló beruházással összefüggő,
az 1. mellékletben felsorolt közigazgatási hatósági ügyeket.
(2) Az (1) bekezdés alkalmazásában a beruházással összefüggőnek kell tekinteni mindazokat a közigazgatási hatósági
ügyeket, amelyek az  (1)  bekezdés szerinti beruházás megvalósításához, használatbavételéhez és üzemeltetésének
beindításához szükségesek.
2. § (1) Az  1.  § szerinti közigazgatási hatósági ügyekre vonatkozó ügyintézési határidő – az  előzetes vizsgálati eljárás és
a környezeti hatásvizsgálati eljárás kivételével, vagy ha jogszabály rövidebbet nem állapít meg – tizenöt nap.
(2) Az  ügyfélnek az  eljárás megindítása előtt benyújtott kérelmére az  1.  § szerinti közigazgatási hatósági ügyekben
a szakhatóság – a hatóság határozatának meghozataláig felhasználható – előzetes szakhatósági állásfoglalást ad ki
azzal, hogy a kérelemhez benyújtott előzetes szakhatósági hozzájárulást a hatóság a közigazgatási hatósági eljárás
és szolgáltatás általános szabályairól szóló 2004. évi CXL. törvény 44. § (8) bekezdése szerint használja fel.
(3) Az  1.  § szerinti közigazgatási hatósági ügyekben a  szakhatósági eljárásokra vonatkozó ügyintézési határidő
– ha jogszabály rövidebbet nem állapít meg, valamint a környezetvédelmi és természetvédelmi szakhatóság eljárása
kivételével – nyolc nap.
(4) Az 1. § szerinti közigazgatási hatósági ügyekben hozott elsőfokú határozat elleni fellebbezést legfeljebb tíz napon
belül el kell bírálni.
(5) Az 1. § szerinti közigazgatási hatósági ügyekben hozott döntés fellebbezésre tekintet nélkül végrehajtható.
3. § A Kormány az  1.  § szerinti kiemelt jelentőségű ügyekben koordinációs feladatokat ellátó kormánymegbízottként
a Somogy Megyei Kormányhivatalt vezető kormánymegbízottat jelöli ki.
4. § Ez a rendelet a kihirdetését követő napon lép hatályba.
5. § E rendelet rendelkezéseit a hatálybalépésekor folyamatban lévő közigazgatási hatósági ügyekben is alkalmazni kell.
Orbán Viktor s. k.,
 miniszterelnök


text:
175/2010. (IX. 30.) AB határozata.  A MAGYAR KÖZTÁRSASÁG NEVÉBEN! Az Alkotmánybíróság az Országos Választási Bizottságnak országos népszavazási kezdeményezés aláírásgyűjtő íve mintapéldányának, illetve az azon szereplő kérdés hitelesítése tárgyában hozott határozata ellen benyújtott kifogás alapján meghozta a következő
határozatot: Az Alkotmánybíróság az Országos Választási Bizottság 340/2010. (IV. 23.) OVB határozatát helybenhagyja.
Az Alkotmánybíróság ezt a határozatát a Magyar Közlönyben közzéteszi.
Indokolás 1. Az Országos Választási Bizottság (a továbbiakban: OVB) 340/2010. (IV. 23.) OVB határozatában magánszemély
által benyújtott országos népszavazási kezdeményezés aláírásgyűjtő íve mintapéldányának hitelesítését
megtagadta.
Az aláírásgyűjtő íven a következő kérdés szerepelt: „Egyetért-e azzal, hogy a népszavazási eljárásban az Országos
Választási Bizottság helyett a Legfelsőbb Bíróság járjon el?”
Az OVB határozata indokolásában megállapította, hogy az aláírásgyűjtő ív mintapéldányán szereplő kérdés nem felel
meg az országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 13. §
(1) bekezdésében foglalt egyértelműség követelményének.
Az OVB utalt arra, hogy a népszavazásra bocsátott kérdésnek mind a választópolgár, mind a jogalkotó számára
egyértelműnek kell lennie.
Az OVB álláspontja szerint a kérdés túlságosan leegyszerűsítve került megfogalmazásra, a kérdésben tartott
eredményes népszavazás esetén azonban jelentős mértékben megváltozna az országos népszavazás eljárási és
jogorvoslati rendszere. Az esetleges eredményes népszavazás ilyen következményeinek pontos és előre látható
ismerete nem várható el a választópolgároktól. Az OVB álláspontja szerint a kérdés megfogalmazása a jogalkotó
számára sem teszi egyértelművé, hogy mely módon, milyen határidőkkel, illetve jogorvoslati rendszerben zajlana
a továbbiakban az országos népszavazási kezdeményezéssel kapcsolatos eljárás, ezért Nsztv. 10. § c) pontja alapján
az aláírásgyűjtő ív hitelesítését megtagadta.
2. Az OVB határozata a Magyar Közlöny 60. számában, 2010. április 23-án jelent meg.
A kezdeményező a törvényes határidőn belül kifogást nyújtott be, melyben kérte, hogy az Alkotmánybíróság
a 340/2010. (IV. 23.) OVB határozatot semmisítse meg, és az OVB-t utasítsa új eljárásra.
Véleménye szerint a kérdés egyértelmű, megfelel a népszavazási kezdeményezés követelményeinek, ezért
hitelesíteni kellett volna. Az egyértelműséget csak az aláírásgyűjtő ív által szabott terjedelmi korlátok közt lehet
értelmezni.
3. Alkotmánybíróság hatáskörét a jelen ügyben az Alkotmánybíróságról szóló 1989. évi XXXII. törvény 1. § h) pontja
alapján a Ve. 130. §-a határozza meg. Az Alkotmánybíróság eljárása ebben a hatáskörben jogorvoslati természetű.
Az Alkotmánybíróság az OVB határozatában, valamint a kifogásban foglaltak alapján azt vizsgálja, hogy az OVB
határozata ellen beérkezett kifogás megfelel-e a Ve. 77. § (2) bekezdése a)–c) pontjaiban, illetve a Ve. 130. §
(1) bekezdésében foglalt feltételeknek, valamint, hogy az OVB az aláírásgyűjtő ív hitelesítésének megtagadása
során az Alkotmánynak és az irányadó törvényeknek megfelelően járt-e el. [63/2002. (XII. 3.) AB határozat, ABH
2002, 342, 344.] Az Alkotmánybíróság feladatát e hatáskörben eljárva is alkotmányos jogállásával és
rendeltetésével összhangban látja el. [25/1999. (VII. 7.) AB határozat, ABH 1999, 251, 256.]
Az Alkotmánybíróság a határozattal szemben benyújtott kifogás érveit nem találta megalapozottnak. Az OVB
a kifogásolt határozatban az aláírásgyűjtő ív hitelesítését az Nsztv. 10. § c) pontjában foglaltak alapján jogszerűen
tagadta meg, ezért az Alkotmánybíróság az OVB határozatában foglalt indokolással egyetértve, az indokok
helyességére tekintettel a 340/2010. (IV. 23.) OVB határozatot helybenhagyta.
Az Alkotmánybíróság a határozat közzétételét az OVB határozatának a Magyar Közlönyben való megjelenésére
tekintettel rendelte el.
Budapest, 2010. szeptember 28. Dr. Holló András s. k.,
az Alkotmánybíróság helyettes elnöke